cyanic-selkie/wikianc huggingface dataset:
Βυζαντινό Μουσείο Ζακύνθου
Συλλογή
Η αίθουσα Α αποτελείται από δύο εικονοστάσια των εκκλησιών Παντοκράτορα και Αγίου Δημητρίου, ενώ η αίθουσα Βα και Γ αποτελείται από αποτοιχισμένες τοιχογραφίες διαφορετικών εκκλησιών και μοναστηριών. Στην αίθουσα Δ εκτίθενται έργα των ζωγράφων της Κρητικής Σχολής, όπως ο Μιχαήλ Δαμασκηνός, Εμμανουήλ Τζάνες και Άγγελος Ακοτάντος. Η αίθουσα Ε εκθέτει φορητές εικόνες του τέλους του 17ού και 18ού αιώνα. Στις αίθουσες Ζ και Η εκτίθενται έργα των δύο ζακυνθινών ζωγράφων, Νικολάου Κουτούζη και Νικολάου Καντούνη.
Εξωτερικοί σύνδεσμοι
Κατηγορία:Μουσεία στην Ελλάδα Κατηγορία:Μουσεία στην Ελλάδα ανά πόλη Κατηγορία:Μουσεία στην Ελλάδα ανά περιφέρεια Κατηγορία:Ζάκυνθος
Κωνσταντίνος Άμαντος
Ο Κωνσταντίνος Άμαντος (2 Αυγούστου 1874 – 23 Ιανουαρίου 1960 ) ήταν πανεπιστημιακός, βυζαντινολόγος, Ακαδημαϊκός και υπουργός Παιδείας.
Έργο
Ο Άμαντος δημοσίευσε πλήθος άρθρων και μελετών στα πιο έγκριτα περιοδικά της εποχής. Η συμβολή του στη Γλωσσολογία ήταν επίσης αξιοσημείωτη. Ασχολήθηκε εκτενώς με την τοπωνυμιολογία, όπως προκύπτει από τη διδακτορική του διατριβή Die Suffixe der neugriechischen Ortsnamen («Τα επιθήματα των νεοελληνικών τοπωνυμίων»), την οποία υπέβαλε στο πανεπιστήμιο του Μονάχου το 1903 υπό την εποπτεία τού καθηγητού τής Βυζαντινολογίας Karl Krumbacher. Πλήθος δημοσιευμάτων του σε ελληνικά περιοδικά πραγματεύονται ζητήματα τοπωνυμίων, τόσο της ιδιαίτερης πατρίδας του (της Χίου), όσο και άλλων περιοχών (Κρήτης, Ηπείρου κτλ.).
Οι κυριότερες μονογραφίες του είναι οι εξής: Μερικά γλωσσικά δημοσιεύματα έχουν συγκεντρωθεί μετά τον θάνατό του στον συλλογικό τόμο Γλωσσικά Μελετήματα (Εν Αθήναις 1964), τον οποίο επιμελήθηκε ο μαθητής του Νικόλαος Β. Τωμαδάκης.
Προτομή
Στις 15 Οκτωβρίου 2004 τοποθετήθηκε στον κεντρικό δρόμο του οικισμού Ζυφιά της Χίου, από όπου καταγόταν ο Κωνσταντίνος Άμαντος, προτομή του, έργο της Χιώτισσας γλύπτριας Μαίρης Παπακωνσταντίνου.
Εξωτερικοί σύνδεσμοι
Κατηγορία:Έλληνες πανεπιστημιακοί Κατηγορία:Έλληνες βυζαντινολόγοι Κατηγορία:Έλληνες συγγραφείς Κατηγορία:Μέλη της Ακαδημίας Αθηνών Κατηγορία:Πρόεδροι της Ακαδημίας Αθηνών Κατηγορία:Έλληνες υπουργοί Εθνικής Παιδείας και Θρησκευμάτων Κατηγορία:Απόφοιτοι του Πανεπιστημίου του Μονάχου
Άγιος Ανδρόνικος Τρικώμου
Ο Άγιος Ανδρόνικος (Τρικώμου) είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Πηγές
Κατηγορία:Κοινότητες της Επαρχίας Αμμοχώστου
Άντριου Στάντον
Δουλεύει στην Pixar. Έχει γράψει τις ταινίες Toy Story, Ζουζούνια, Toy Story 2, Μπαμπούλας Α.Ε., Ψάχνοντας τον Νέμο, και το Toy Story 3. Έχει σκηνοθετήσει τα Ζουζούνια, το Ψάχνοντας το Νέμο και το WALL-E (για το οποίο κέρδισε το Όσκαρ Ταινίας Κινουμένων Σχεδίων του 2008) αλλά και το μικρού μήκους "A Story" (εκτός Pixar).
Έχει κάνει κι άλλες πολλές δουλειές στην Pixar.
Παραπομπές
Κατηγορία:Άνθρωποι της Pixar Κατηγορία:Αμερικανοί σκηνοθέτες Κατηγορία:Αμερικανοί σεναριογράφοι Κατηγορία:Αμερικανοί παραγωγοί ταινιών Κατηγορία:Σκηνοθέτες ταινιών βραβευμένες με Όσκαρ Καλύτερων Κινουμένων Σχεδίων Κατηγορία:Βραβευμένοι με Χρυσή Σφαίρα Κατηγορία:Σκηνοθέτες κινουμένων σχεδίων Κατηγορία:Αμερικανοί animators Κατηγορία:Αμερικανοί άνδρες ηθοποιοί φωνής
Μονοοπτική φωτογραφική μηχανή
Η μονοοπτική ρεφλέξ φωτογραφική μηχανή, ή απλούστερα μονοοπτική φωτογραφική μηχανή, γνωστή και ως φωτογραφική μηχανή SLR, ή απλούστερα SLR (Single Lens Reflex) είναι ο κυρίαρχος σήμερα και ευρύτερα διαδεδομένος τύπος των κλασικών φωτογραφικών μηχανών και κυρίως των επαγγελματικών όπου η σκόπευση του θέματος γίνεται μέσα από τον φακό, χρησιμοποιώντας φιλμ των 35 mm.
Οι μηχανές αυτές φέρουν έναν μετακινούμενο καθρέφτη τοποθετημένο ανάμεσα στο φακό και το φιλμ από το οποίο αντανακλάται το είδωλο στο υπερκείμενο αυτού πεντάπρισμα, όπου και εξ αυτού φτάνει πλέον διορθωμένο στο σκόπευτρο της μηχανής. Με την ενεργοποίηση (πάτημα κομβίου) λήψης ο καθρέπτης υψώνεται και το φως του ειδώλου προσπίπτει απ΄ ευθείας στο φιλμ.
Μετά την επιλογή αγοράς του τύπου φωτογραφικής μηχανής απαιτείται η άμεση εξοικείωση με τις δυνατότητες που παρέχει η συγκεκριμένη μηχανή και τις διάφορες ρυθμίσεις της. Ασφαλέστερος βοηθός επ΄ αυτού είναι το βιβλίο οδηγιών που συνοδεύει τη μηχανή.
Ανάλογα με τον τύπο του φωτογραφικού φακού που είναι κάθε φορά προσαρμοσμένος στο σώμα της μηχανής λαμβάνει αυτή και επιπλέον χαρακτηριστικό όνομα π.χ. κανονική, ευρυγώνια, ζουμ, μάκρο και τήλε. Οι αντίστοιχες, ως προς τον τρόπο σκόπευσης του αντικειμένου, ψηφιακές φωτογραφικές μηχανές ονομάζονται dSLR (digital Single Lens Reflex).
Εξωτερικοί σύνδεσμοι
Κατηγορία:Φωτογραφική μηχανή
Μεσιέ 10
Το Μεσιέ 10 (γνωστό και ως M10 και NGC 6254) είναι σφαιρωτό σμήνος σε απόσταση περίπου 14.000 ετών φωτός στον αστερισμό Οφιούχος. Είναι ένα από τα λαμπρότερα σφαιρωτά σμήνη στον πλούσιο αστερισμό του Οφιούχου. Έχει διάμετρο περίπου 83 έτη φωτός. Σε αυτό έχουν εντοπιστεί μόνο 3 με 4 μεταβλητοί αστέρες.
Αυτό το σμήνος ολοκληρώνει μία περιστροφή γύρω από το Γαλαξία κάθε 140 εκατομμύρια χρόνια και περνάει το επίπεδο του γαλαξιακού δίσκου κάθε 53 εκατομμύρια χρόνια. Η τροχιά του έχει εκκεντρότητα 0,21.
Το Μεσιέ 10 ανακαλύφθηκε από το Σαρλ Μεσιέ στις 29 Μαΐου 1764. Ο πρώτος που το ανέλυσε ήταν ο Ουίλιαμ Χέρσελ.
Εξωτερικοί σύνδεσμοι
Κατηγορία:Σφαιρωτά σμήνη 10 6254 Κατηγορία:Οφιούχος (αστερισμός)
Βιόκοβο
μικρογραφία|Το Βιόκοβο Το Βιόκοβο (κροατικά: Biokovo) είναι το δεύτερο ψηλότερο βουνό στην Κροατία και είναι τμήμα των Δειναρικών Άλπεων. Βρίσκεται στις δαλματικές ακτές της Αδριατικής, στην περιοχή του Σπλιτ.
Εκτείνεται από τον ποταμό Τσέτινα έως τον ποταμό Νερέτβα. Η ψηλότερη κορυφή του είναι η "Σβέτι Γιούρε" (Sveti Jure, Άγιος Γεώργιος) με 1.762 μέτρα ύψος όπου εκεί έχει εγκατασταθεί ο πύργος της τηλεόρασης.
Το βουνό είναι σε μεγάλο βαθμό γυμνό και βραχώδες, και οι κάτω πλευρές καλύπτονται με σπάνια δέντρα. Μέρος της ορεινής περιοχής έκτασης 196 τετραγωνικών χλμ είναι προστατευόμενο φυσικό πάρκο.
Αναφορές
Κατηγορία:Βουνά της Κροατίας Κατηγορία:Δειναρικές Άλπεις
Πουάντ ντε Πτι Τρου
To Πουάντ ντε Πτι Τρου (Pointe de Petit Trout) είναι ένα χωριό της Γρενάδας. Ανήκει στην ενορία του Αγίου Δαβίδ.
Δείτε επίσης
Κατηγορία:πόλεις της Γρενάδας
Πόλο στους Ολυμπιακούς Αγώνες
Το πόλο με άλογα υπήρξε ολυμπιακό άθλημα σε πέντε προπολεμικές Ολυμπιάδες.
Ιστορικές πληροφορίες
Το πόλο με άλογα είναι ένα ομαδικό παιχνίδι, το οποίο συμπεριλήφθηκε στους αγώνες το 1900, 1908, 1920, 1924 και 1936 και αρχικά μετείχαν περισσότερες ομάδες από κάθε χώρα, ακόμα και μικτές.
Το 1900 στο Παρίσι συμμετείχαν πέντε ομάδες. Οι δύο ήταν αμιγείς από τη Γαλλία και το Μεξικό ενώ οι άλλες τρεις ήταν μικτές: δυο αμερικανοβρετανικές και μία γαλλοβρετανική.
Το 1908 στο Λονδίνο μετείχαν τρεις ομάδες, όλες από τη Μεγάλη Βρετανία. Το 1920 στην Αμβέρσα έλαβαν μέρος τέσσερις ομάδες από διαφορετικές χώρες. Το 1924 στο Παρίσι και το 1936 στο Βερολίνο μετείχαν πέντε χώρες.
Μεταπολεμικά το άθλημα αποσύρθηκε από τους αγώνες, ως μειωμένου ενδιαφέροντος.
Μετάλλια
Κατηγορία:Αθλήματα στους Θερινούς Ολυμπιακούς Αγώνες
Κόσμος 633
Ο Κόσμος 633 ήταν σοβιετικός δορυφόρος ο οποίος εκτοξεύτηκε το 1974 στα πλαίσια του προγράμματος Ντνιεπροπετρόφσκ Σπούτνικ. Είχε μάζα 400 kg και κατασκευάστηκε από το Σχεδιαστικό Γραφείο Yuzhnoye για χρήση στην διαμέτρηση (αγγλ. calibration) των ραντάρ συστημάτων αντιβαλλιστικής άμυνας.
Αποστολή
Εκτοξεύτηκε στις 27 Φεβρουαρίου 1974 (11:05 UTC) και τέθηκε με επιτυχία σε χαμηλή περιγήινη τροχιά. Η εκτόξευση έλαβε χώρα στο κοσμοδρόμιο του Πλεσέτσκ με πύραυλο Κόσμος-2Ι. Αφού μπήκε σε τροχιά έλαβε αριθμό στο σύστημα ονοματοδοσίας Κόσμος, καθώς και τον διεθνή προσδιοριστή 1974-010A. Η NORAD του απέδωσε τον αριθμό 07187.
Ήταν ο εξηκοστός όγδοος από τους 79 δορυφόρους τύπου DS-P1-Yu  που στάλθηκαν στο διάστημα και η εξηκοστή έβδομη αποστολή που τέθηκε επιτυχώς σε τροχιά. Αυτή είχε περίγειο 265 χλμ., απόγειο 472 χλμ., κλίση 70.9 μοιρών και τροχιακή περίοδο 91,9 λεπτών. Επανήλθε και καταστράφηκε στην ατμόσφαιρα στις 4 Οκτωβρίου 1974.
Παραπομπές
Κατηγορία:Διαστημικές αποστολές το 1974 Κατηγορία:Πρόγραμμα Ντνιεπροπετρόφσκ Σπούτνικ Κατηγορία:Δορυφόροι Κόσμος
Σκόλλις
Η Σκόλλις (εναλλακτικές ονομασίες: Σκόλλη ή Σκόλιο ) είναι επίμηκες βουνό της Αχαΐας, νοτιοδυτικά της Πάτρας και δυτικά του Ερύμανθου, με μέγιστο υψόμετρο στα 1.016 μέτρα περίπου. Άλλες πηγές αναφέρουν υψόμετρο μεταξύ 960-965 μέτρων. Είναι αρκετά γνωστό και ως «Πορτοβούνι» (ή και «Πορτέικο» ) και «Σανταμεριάνικο» (ή και «Σανταμέρι» ) από τις ονομασίες δύο μεγάλων χωριών που βρίσκονται στις πλαγιές του, τις Πόρτες και το Σαντομέρι αντίστοιχα. Στις παρυφές της Σκόλλιδος βρίσκεται επίσης το χωριό Χαραυγή και από την παλιά της ονομασία αποκαλείται η Σκόλλις και ως «Χατζούρι».
Ο Όμηρος στην Ιλιάδα αναφέρεται στο βουνό με την ονομασία «Ωλένια πέτρα».
Αθλητικές δραστηριότητες
Είναι ιδιαίτερα γνωστό τα τελευταία χρόνια για τα δύο αναρριχητικά πεδία του, που είναι από τα σημαντικότερα αναρριχητικά πεδία ολόκληρης της Πελοποννήσου. Το ένα πεδίο έχει 80 μέτρα ύψος σε απότομο βράχο και το δεύτερο είναι σε σπηλιά με 45 περίπου μοίρες αρνητική κλίση. Και τα δύο αναρριχητικά πεδία βρίσκονται στα όρια του χωριού Χαραυγή, ενώ αναρριχήσεις γίνονται τόσο στο χωριό Πόρτες όσο και στο χωριό Σανταμέρι. Κοντά στις Πόρτες βρίσκεται το ομώνυμο πεδίο που είναι σε μια απόκοσμη σπηλιά όπου έχουν ανοιχτεί μερικές από τις δυσκολότερες αθλητικές διαδρομές στην Πελοπόννησο αλλά και γενικότερα στην Ελλάδα. . Επίσης η Σκόλλιδα είναι αρκετά σημαντικός προορισμός για αλεξίπτωτο πλαγιάς.
Εξωτερικοί σύνδεσμοι
Κατηγορία:Βουνά της Αχαΐας Κατηγορία:Δήμος Ωλενίας Κατηγορία:Δήμος Δυτικής Αχαΐας
Κάμενα Γκόρα
μικρογραφία|Τοπίο στο Κάμενα Γκόρα Το Κάμενα Γκόρα (σερβικά : Камена гора - δηλαδή «πέτρινο βουνό») είναι βουνό τμήμα των Δειναρικών Άλπεων στην περιοχή Πριγιεπόλιε και Πλιεβάλια, στη νοτιοδυτική Σερβία και το βόρειο Μαυροβούνιο.
Αναφορές
Κατηγορία:Βουνά της Σερβίας Κατηγορία:Βουνά του Μαυροβουνίου Κατηγορία:Δειναρικές Άλπεις
Ποταμός Χα! Χα!
Ο '''ποταμός Χα! Χα!' (γαλλ. Rivière Ha! Ha!) είναι παραπόταμος του φιόρδ Σαγκνέ (Saguenay) στην διοικητική περιοχή του Σαγκνέ-Λακ-Σαν-Ζαν (Saguenay-Lac-Saint-Jean'') στην επαρχία Κεμπέκ του ανατολικού Καναδά.
Ετυμολογία
Η ονομασία προκύπτει από τον γαλλικό όρο haha ο οποίος χρησιμοποιείται με την έννοια του απροσδόκητου εμποδίου. Στην ίδια περιοχή υπάρχουν επίσης η λίμνη Χα! Χα!, ο κόλπος Χα! Χα!, και η μικρή λίμνη Χα! Χα!.
Περιγραφή
thumb|300x300px|Σκεπαστή γέφυρα στον ποταμό Χα! Χα! Ο ποταμός Χα! Χα! διαπερνά τα όρη Λωρεντιάν (Laurentian) και από εκεί κατευθύνεται προς τα βόρεια κοντά στον δήμο του Φερλάντ-ε-Μπουαλό (Ferland-et-Boilleau). Συνεχίζοντας την πορεία του καταλήγει στη λίμνη Χα! Χα!. Κατά μήκος του υπάρχουν 5 φράγματα και κυλάει μέσα από ένα φαράγγι, με το συνολικό μήκος του ποταμού είναι περίπου 60 χιλιόμετρα.
Στις 20 Ιουλίου του 1996, μετά από έντονη βροχόπτωση στην περιοχή προκλήθηκε η κατάρρευση ενός φράγματος στα βόρεια του ποταμού, με εκατομμύρια κυβικά μέτρα νερού να κυλούν στην κοιλάδα που προστάτευε το φράγμα, και να καταστρέφουν μέρος της εθνικής οδού 381 και να βυθίζουν εν μέρει την περιοχή κάτω από το νερό. Το φράγμα επιδιορθώθηκε κατά το επόμενο έτος. Η πυραμίδα του Χα! Χα! κτίστηκε κατά την περίοδο 1997-1998 ως αναμνηστικό μνημείο του γεγονότος της κατάρρευσης του φράγματος και του πλημμυρίσματος της περιοχής.
Παραπομπές
Χα Χα
Γουέστερχωλ
To Γουέστερχωλ (Westerhall) είναι ένα χωριό της Γρενάδας. Ανήκει στην ενορία του Αγίου Δαβίδ.
Δείτε επίσης
Κατηγορία:πόλεις της Γρενάδας
Αγιάκα Μελιτάφα
Η Αγιάκα Μελιτάφα (γεννημένη το 2001/2002 ) είναι περιβαλλοντική ακτιβίστρια από τη Νοτία Αφρική.
Ζωή και εκπαίδευση
Η Μελιτάφα είναι από το Γουέστερν Κέιπ, ένα προάστιο της πόλης του Κέιπ Τάουν. Επί του παρόντος, είναι φοιτήτρια στο Κέντρο Επιστήμης και Τεχνολογίας στην Khayelitsha.
Ακτιβισμός για το κλίμα
Η Μελιτάφα ήταν ένα από τα 16 παιδιά, ανάμεσα στα οποία και οι Γκρέτα Τούνμπεργκ, Αλεξάντρια Βιλασενιόρ, Καρλ Σμιθ και Καταρίνα Λορέντζο, τα οποία προχώρησαν σε καταγγελία στην Επιτροπή των Ηνωμένων Εθνών για τα Δικαιώματα του Παιδιού για την αποτυχία αντιμετώπισης της κλιματικής κρίσης.
Η Μελιτάφα συνέβαλε επίσης στην πρωτοβουλία YouLead Project 90 by 2030. Πρόκειται για μια νοτιοαφρικανική οργάνωση η οποία δεσμεύτηκε να μειώσει κατά 90% τις εκπομπές άνθρακα έως το 2030. Τον Μάρτιο του 2019, η Μελιτάφα προσκλήθηκε από τη Ρούμπι Σάμσον για να συμμετάσχει στην αντιπροσωπεία νέων της Αφρικανικής Κλιματικής Συμμαχίας, όπου της δόθηκε η ευκαιρία να κάνει παρουσιάσεις, καθώς να παρακολουθήσει συνέδρια και άλλες εκδηλώσεις δράσης σε σχέση με το κλίμα.
Πιο συγκεκριμένα, η Μελιτάφα υποστηρίζει τη συμπερίληψη διαφορετικών φωνών στον ακτιβισμό του κλίματος:"'Είναι πολύ σημαντικό να πηγαίνουν σε αυτές τις διαμαρτυρίες και πορείες φτωχοί και έγχρωμοι άνθρωποι, επειδή αυτοί νιώθουν περισσότερο την οργή της κλιματικής αλλαγής. Είναι σημαντικό να έχουν λόγο, να ακουστεί η φωνή τους και τα αιτήματά τους. --- Ayakha Melithafa"
Εξωτερικοί σύνδεσμοι
Κατηγορία:Ακτιβιστές για την κλιματική αλλαγή
Anno Mundi
thumb|220px|right|Το 4004 π.Χ. ως έτος δημιουργίας του Κόσμου. (Το Λεξικόν των Αγίων Γραφών, Γ. Κωνσταντίνου, 1888/1973)
Αυτό το σύστημα μέτρησης χρησιμοποιήθηκε και από τους πρώτους χριστιανούς εκκλησιαστικούς πατέρες και χρονικογράφους. Επί παραδείγματι, στις αρχές του 3ου αιώνα, ο επίσκοπος Ρώμης Ιππόλυτος αναφέρει ότι η "καταβολή του κόσμου", δηλαδή η γέννηση του Αδάμ, έλαβε χώρα 5.500 χρόνια πριν τη γέννηση του Ιησού Χριστού.
Στις αρχές του 5ου αιώνα, ο μοναχός Πανόδωρος ο Αλεξανδρείας κατέγραψε ότι η δημιουργία του κόσμου έγινε το 5904 π.Χ. Παρόμοιοι ήταν και οι υπολογισμοί που ανέπτυξαν ο Γεώργιος ο Σύγκελλος, προσωπικός γραμματέας του Πατριάρχη Κωνσταντινουπόλεως Ταράσιου στα τέλη του 7ου αιώνα και ο μοναχός Αννιανός ο Αλεξανδρείας τον 5ο αιώνα που τοποθέτησε την δημιουργία του Κόσμου στις 25 Μαρτίου 5492 π.Χ. Η χρονολογία που εμφανίζεται στα Ρωμαϊκά μαρτυρολόγια είναι 25 Μαρτίου 5198 π.Χ..
Στο Βυζάντιο, το Έτος Κόσμου αποτελεί την αντίστοιχη αντίληψη όσον αφορά το Βυζαντινό Ελληνικό Ημερολόγιο, το οποίο χρονολογεί τη δημιουργία την 1η Σεπτεμβρίου 5509 π.Χ. Ο Γ' Κανόνας της ΣΤ' Οικουμενικής Συνόδου αναφέρεται στην τρέχουσα χρονολογία «», δηλαδή του έτος 6199 από τη δημιουργία Αδάμ που αντιστοιχεί στο έτος 691 από τη γέννηση του Χριστού. Το βυζαντινό σύστημα χρονολόγησης «από κτίσεως κόσμου» ακολουθήθηκε στη Ρωσία μέχρι και την εποχή του Μεγάλου Πέτρου το 1725. Κατά τον Μεσαίωνα, ο ιστορικός Βέδας χρονολόγησε τη δημιουργία στις 18 Μαρτίου 3952 π.Χ..
Κατά τον 17ο αιώνα, ο πολυγραφότατος Αγγλικανός κληρικός Τζέιμς Άσερ (1654) υποστήριξε ως χρονολογία της δημιουργίας την 23η Οκτωβρίου 4004 π.Χ.. Με αυτό το έτος δημιουργίας του κόσμου ταυτίστηκε και ο Δρ. Θεολογίας Γ. Κωνσταντίνου στα τέλη του 19ου αιώνα (για τη Δογματική-Θεολογική σημασία της χρονολόγησης αυτής στην Ορθόδοξη Εκκλησία, βλέπε άρθρο: Έτος Κόσμου).
Δείτε επίσης
Κατηγορία:Ημερολόγια Κατηγορία:Συστήματα χρονολόγησης
Οίκος των Άρπαντ
Οι Άρπαντ (Árpádok, Arpadovići, Арпадовци/Arpadovci, Arpádovci, Arpatlar) ήταν η εξουσιάζουσα δυναστεία του Πριγκιπάτου της Ουγγαρίας κατά τη διάρκεια του 9ου και του 10ου αιώνα και του Βασιλείου της Ουγγαρίας από το 1000 έως το 1301. Το όνομα της δυναστείας προήλθε από τον Μέγα Πρίγκιπα Άρπαντ, ο οποίος ήταν ο ηγέτης της ουγγρικής φυλετικής συνομοσπονδίας κατά την κατάκτηση της λεκάνης των Καρπαθίων περί το 895. Είναι επίσης γνωστοί ως δυναστεία Τούρουλ, αν και πρόκειται για ονομασία που χρησιμοποιείται λιγότερο.
Τόσο ο πρώτος Μέγας Πρίγκιπας των Ούγγρων (Άλμος), όσο και ο πρώτος Βασιλιάς της Ουγγαρίας (Άγιος Στέφανος) ήσαν μέλη της συγκεκριμένης δυναστείας.
Η δυναστεία εξέλιπε το 1301 με τον θάνατο του Βασιλιά Ανδρέα Γ΄ της Ουγγαρίας, ενώ το τελευταίο μέλος του Οίκου των Αρπαντ, η κόρη του Ανδρέα, η Ευλογημένη Ελισάβετ του Τες, απεβίωσε το 1336 ή το 1338. Το σύνολο των επόμενων Βασιλέων της Ουγγαρίας (με εξαίρεση τον Βασιλιά Ματθαίο Κορβίνο) ήσαν εξ αίματος απόγονοι της δυναστείας των Αρπαντ. Ο Οίκος των Κρουάι] και η οικογένεια Ντράμοντ της Σκωτίας ισχυρίζεται πως κατάγεται από τους Πρίγκιπες Γκέζα και Γεώργιο, γιούς των μεσαιωνικών Ούγγρων Βασιλέων, Γκέζα Β΄ και Ανδρέα Α΄, αντιστοίχως.
Προέλευση
Σύμφωνα με πρόσφατες αρχαιογενετικές μελέτες Y-STR και Y-SNP των σκελετικών υπολειμμάτων του απογόνου της δυναστείας και Βασιλιά Μπέλα Γ΄ της Ουγγαρίας και ενός άγνωστου μέλους των Αρπαντ που ονομάζεται "II/52" / "HU52" από τη Βασιλική του Σέκεσφεχερβαρ, καθιερώθηκε ότι η αρσενική γραμμή καταγωγής ανήκε στην Υ-απλοομάδα, R1a σπάνια υποκατηγορία R-Z2125 > R-Z2123 > R-Y2632 > R-Y2633 > R1a-SUR51. Η υποκατηγορία βρέθηκε επίσης στα πλησιέστερα ζεύγη 48 Μπασκίρ της εποχής από τις περιοχές Μπουρζιάνσκι και Αμπζελιλόβσκι της Δημοκρατίας του Μπασκορτοστάν στην περιοχή Βόλγα-Ουραλίων και ενός ατόμου από την περιοχή Βοϊβοντίνα της Σερβίας. Τα μέλη των Αρπαντ και του ατόμου από τη Σερβία μοιράζονται επιπλέον ιδιωτικά SNP δημιουργώντας μια νέα υποκατηγορία R1a-SUR51 > R-ARP και, καθώς το αναφερόμενο άτομο έχει επιπλέον ιδιωτικά SNP, διακλαδίζεται από τους μεσαιωνικούς Αρπαντ, σχηματίζοντας R-ARP > R-UVD.
Με βάση τα δεδομένα της κατανομής, της εμφάνισης και της εκτίμησης συνένωσης του R-Y2633, η δυναστεία έλκει την αρχαία προέλευσή της από το Βόρειο Αφγανιστάν πριν από περίπου 4500 χρόνια, με χρονολογία διαχωρισμού του R-ARP από τους στενότερους συγγενείς Μπασκίρ από την περιοχή Βόλγα-Ουραλίων ως πριν από 2000 χρόνια, ενώ το άτομο από τη Σερβία (R-UVD) προέρχεται από τους Αρπαντ πριν από περίπου 900 χρόνια. Καθώς επίσης ο διαχωρισμός της απλοομάδας N-B539 μεταξύ των Ούγγρων και των Μπασκίρ εκτιμάται ότι συνέβη πριν από 2000 χρόνια, συνάγεται ότι οι πρόγονοι των Ούγγρων εγκατέλειψαν την περιοχή Βόλγα-Ουραλίων πριν από περίπου 2000 χρόνια και ξεκίνησαν μια μετανάστευση που τελικά κατέληξε στην εγκατάσταση στη Λεκάνη Καρπαθίων.
9ος και 10ος αιώνας
Η γη που εκτείνεται μεταξύ του Δούναβη και της Τίσας ανήκε στον προπάτορά μου, τον πανίσχυρο Αττίλα.|Gesta Hungarorum
Γύρω στο 895 οι γυναίκες και τα βοοειδή των Μαγυάρων πολεμιστών που μάχονταν στα δυτικά δέχτηκαν επίθεση από τους Πετσενέγους, αναγκάζοντάς τους να εγκαταλείψουν τα εδάφη τους ανατολικά των Καρπαθίων και να μετακινηθπύν στη Λεκάνη των Καρπαθίων. Ο θάνατος του Άλμος ήταν πιθανώς τελετουργική θυσία, την οποία ασκούσαν οι λαοί της στέπας όταν ο πνευματικός ηγέτης έχανε το χάρισμά του, και τον διαδέχθηκε ο γιος του Άρπαντ.
Οι φυλές των Μαγυάρων κατέλαβαν σταδιακά ολόκληρη την περιοχή της Λεκάνης των Καρπαθίων μεταξύ 895 και 907. Μεταξύ 899 και 970 οι Μαγυάροι διεξήγαγαν συχνά επιδρομές στα εδάφη της σημερινής Ιταλίας, Γερμανίας, Γαλλίας και Ισπανίας και στα εδάφη της Βυζαντινής Αυτοκρατορίας. Αυτό συνεχίστηκε προς τα δυτικά μέχρι τη Μάχη του Λέχφελντ (955), όταν ο Όθων, Βασιλιάς των Γερμανών συνέτριψε τα στρατεύματά τους, ενώ οι επιδρομές τους κατά της Βυζαντινής Αυτοκρατορίας έληξαν το 970.
Από το 917 οι Μαγυάροι έκαναν επιδρομές σε πολλές περιοχές ταυτόχρονα, γεγονός που ίσως να οδήγησε στη διάλυση της φυλετικής τους ομοσπονδίας. Οι πηγές αποδεικνύουν την ύπαρξη τουλάχιστον τριών και πιθανώς πέντε ομάδων φυλών εντός της φυλετικής ομοσπονδίας, και μόνο μία από αυτές καθοδηγείτο απευθείας από τους Άρπαντ.
Τον Γκέζα διαδέχθηκε ο γιος του Στέφανος (αρχικά ονομαζόμενος Βάικ), που ήταν πιστός Χριστιανός. Ο Στέφανος αναγκάστηκε να αντιμετωπίσει την εξέγερση του συγγενή του Κόπανι, που διεκδίκησε τη διαδοχή του Γκέζα με βάση τη σχετική παράδοση των Μαγυάρων, και κατάφερε να τον νικήσει με τη βοήθεια της γερμανικής ακολουθίας της συζύγου του, Γκίζελας της Βαυαρίας.
11ος αιώνας
Ο Μεγάλος Πρίγκιπας Στέφανος στέφθηκε στις 25 Δεκεμβρίου 1000 ή την 1η Ιανουαρίου 1001 και έγινε ο πρώτος Βασιλιάς της Ουγγαρίας (1000–1038) και ιδρυτής του κράτους. Ενοποίησε τη Λεκάνη των Καρπαθίων υπό την κυριαρχία του ως το 1030, υποτάσσοντας τα εδάφη των Μαύρων Μαγυάρων και τις κτήσεις που διοικούντο από (ημι)ανεξάρτητους τοπικούς οπλαρχηγούς (π.χ. από τους Γκιούλα Πρόκουι και Αιτονι. Εισήγαγε το διοικητικό σύστημα του βασιλείου, βασισμένο σε κομητείες (comitatus) και ίδρυσε μια εκκλησιαστική οργάνωση με δύο αρχιεπισκοπές και αρκετές επισκοπές. Μετά τον θάνατο του γιου του Εμέρικ (2 Σεπτεμβρίου 1031) ο Βασιλιάς Στέφανος Α' όρισε διάδοχό του τον γιο της αδερφής του, τον Βενετό Πέτρος Ορσέολο, αποτέλεσμα μιας συνωμοσίας με επικεφαλής τον ξάδερφό του Βαζούλ, που ήταν φυλακισμένος στη Νίτρα (στη σημερινή Σλοβακία). Ο Βαζούλ τυφλώθηκε με εντολή του βασιλιά Στεφάνου και οι τρεις γιοι του (Λεβέντε, Ανδρέας και Μπέλα) εξορίστηκαν.
Όταν ο βασιλιάς Στέφανος Α' πέθανε στις 15 Αυγούστου 1038 ο Πέτρος Ορσέολο ανέβηκε στον θρόνο, αλλά έπρεπε να αντιμετωπίσει τον γαμπρό του βασιλιά Στεφάνου Σάμουελ Αμπα (1041–1044). Η κυριαρχία του βασιλιά Πέτρου έληξε το 1046 όταν ξέσπασε μια εκτεταμένη εξέγερση των ειδωλολατρών Ούγγρων και συνελήφθη από αυτούς.
Όταν πέθανε ο βασιλιάς Λαδίσλαος Α', ο μεγαλύτερος ανιψιός του Κολομάν ανακηρύχτηκε βασιλιάς (1095–1116), αλλά έπρεπε να παραχωρήσει την Tercia pars regni στον αδελφό του Άλμος. Ο Βασιλιάς Κολομάν νίκησε τον Κροατικό στρατό με επικεφαλής τον Πέταρ Σνάτσιτς στη Μάχη του Ορους Γκβοζντ (1097) και στέφθηκε Βασιλιάς της Κροατίας και της Δαλματίας το 1102 στο Μπίογκραντ.
12ος αιώνας
Ο Bασιλιάς Κολομάν στέρησε τον αδελφό του Almow από το δουκάτο του (την Tercia pars regni) το 1107. Έπιασε τη δεύτερη γυναίκα του, Ευφημία του Κιέβου, να διαπράττει μοιχεία, τη χώρισε και την έστειλε πίσω στο Κίεβο γύρω στο 1114. Η Ευφημία γέννησε ένα γιο, που ονομάστηκε Κολομάν στο Κίεβο, αλλά ο Βασιλιάς Κολομάν αρνήθηκε να τον αναγνωρίσει ως γιο του. Γύρω στο 1115 ο βασιλιάς τύφλωσε τον Δούκα Άλμος και τον γιο του, Βασιλιά Μπέλα, προκειμένου να διασφαλιστεί η διαδοχή του δικού του γιου, του Βασιλιά Στέφανου Β' (1116–1131).
Ο βασιλιάς Στέφανος Β' δεν απέκτησε γιους και ο γιος της αδελφής του Σαούλ ανακηρύχθηκε διάδοχος του θρόνου του αντί του τυφλού Δούκα Μπέλα. Όταν ο Βασιλιάς Στέφανος Β' πέθανε την 1η Μαρτίου 1131 ο τυφλός ξάδερφός του κατάφερε ωστόσο να αποκτήσει τον θρόνο. Ο Βασιλιάς Μπέλα Β΄ (1131–1141) ενίσχυσε την κυριαρχία του νικώντας τον υποτιθέμενο γιο του βασιλιά Κολομάν, που προσπάθησε να του στερήσει τον θρόνο με ξένη στρατιωτική βοήθεια. Ο Βασιλιάς Μπέλα Β΄ κατέλαβε ορισμένα εδάφη στη Βοσνία και παραχώρησε τη νέα επικράτεια στον μικρότερο γιο του Λαδίσλαο. Στο εξής μέλη της δυναστείας των Άρπαντ κυβερνούσαν τις νότιες ή ανατολικές επαρχίες (δηλαδή τη Σλαβονία και την Τρανσυλβανία) του βασιλείου αντί της Tercia pars regni. Επί της βασιλείας του Βασιλιά Γκέζα Β' (1141–1162) ο επίσκοπος Όθων του Φράιζινγκ κατέγραψε ότι όλοι οι Ούγγροι «είναι τόσο υπάκουοι στον μονάρχη που όχι μόνο να τον εκνευρίζουν με ανοιχτή αντίθεση αλλά ακόμη και να τον προσβάλλουν με κρυφούς ψιθύρους θεωρείται από αυτούς κακούργημα».[64] Ο γιος του, ο Βασιλιάς Στέφανος Γ' (1162-1172) έπρεπε να αγωνιστεί για τον θρόνο του εναντίον των θείων του, Βασιλέων Λαδίσλαου Β' (1162-1163) και Στέφανου Δ' (1163-1165), που επαναστάτησαν εναντίον του με τη βοήθεια της Βυζαντινής Αυτοκρατορίας. Επί της βασιλείας του ο Αυτοκράτορας Μανουήλ Α΄ Κομνηνός κατέλαβε τις νότιες επαρχίες του βασιλείου με το πρόσχημα ότι ο αδελφός του βασιλιά Μπέλα (Δεσπότης Αλέξιος) ζούσε στην αυλή του. Ως αρραβωνιαστικός της μοναχοκόρης του Αυτοκράτορα, ο Δεσπότης Αλέξιος ήταν υπό όρους διάδοχος του αυτοκράτορα για μια σύντομη περίοδο (1165–1169). Μετά τον θάνατο του βασιλιά Στεφάνου Γ' ανέβηκε στον θρόνο ο βασιλιάς Μπέλα Γ' (1173–1196), αλλά είχε φυλακίσει τον αδελφό του Γκέζα για να εξασφαλίσει την κυριαρχία του. Ο Βασιλιάς Μπέλα Γ΄, που είχε σπουδάσει στη Βυζαντινή Αυτοκρατορία, ήταν ο πρώτος βασιλιάς που χρησιμοποίησε τον «διπλό σταυρό» ως σύμβολο του Βασιλείου της Ουγγαρίας. Το 1188 ο Μπέλα κατέλαβε το Χάλιτς, του οποίου ο πρίγκιπας είχε εκθρονιστεί από τους βογιάρους του, και παραχώρησε το πριγκιπάτο στον δεύτερο γιο του Ανδρέα αλλά η κυριαρχία του έγινε αντιδημοφιλής και τα ουγγρικά στρατεύματα εκδιώχθηκαν από εκεί το 1189.
Στις 27 Ιουνίου 1192 το τρίτο μέλος της δυναστείας, ο Βασιλιάς Λαδίσλαος Α' ανακηρύχθηκε άγιος στο Βάραντ (σήμερα Οράντεα στη Ρουμανία).
13ος αιώνας
Ο Βασιλιάς Εμερικ παντρεύτηκε την Κωνσταντία της Αραγωνίας, από τον Οίκο της Βαρκελώνης, και μπορεί να ακολούθησε τα πρότυπά του (Καταλανοί|Καταλανικά]]) όταν επέλεξε το οικόσημό του που θα γινόταν το γνώριμο έμβλημα των Άρπαντ (ένας θυρεός με οκτώ λωρίδες). Ο γιος και διάδοχός του, Βασιλιάς Λαδίσλαος Γ' (1204-1205) πέθανε στην παιδική του ηλικία και τον διαδέχθηκε ο θείος του, Βασιλιάς Ανδρέας Β' (1205-1235).
Μέλη της οικογένειας βασίλεψαν κατά καιρούς στο Πριγκιπάτο (αργότερα Βασίλειο) του Χάλιτς (1188–1189, 1208–1209, 1214–1219, 1227–1229, 1231–1234) και στο Δουκάτο της Στυρίας (1204–1251). Ο Βασιλιάς Μπέλα Δ΄ (1235–1270) αποκατέστησε τη βασιλική εξουσία, αλλά το βασίλειό του καταστράφηκε κατά την εισβολή των Μογγόλων (1241–1242). Μετά την αποχώρηση των Μογγολικών στρατευμάτων πολλά φρούρια χτίστηκαν ή ενισχύθηκαν κατόπιν εντολής του. Παραχώρησε επίσης προνόμια πόλης σε αρκετούς οικισμούς του βασιλείου του, π.χ. η Βούδα, η Ναγκίσομπατ (σημερινή Τρνάβα της Σλοβακίας), η Σελμεκμπάνια (σημερινή Μπάνσκα Στιάβνιτσα της Σλοβακίας) και η Πέστη έλαβαν τα προνόμιά τους από αυτόν. Ο Βασιλιάς Μπέλα Δ΄ κατάφερε να καταλάβει το Δουκάτο της Στυρίας για μια σύντομη περίοδο (1254–1260), αλλά αργότερα υποχρεώθηκε να το εγκαταλείψει από τον Βασιλιά Ότακαρ Β΄ της Βοημίας. Τα τελευταία του χρόνια συγκρούστηκε με τον γιο του Στέφανο που στέφθηκε όσο ζούσε και υποχρέωσε τον πατέρα του να του παραχωρήσει τα ανατολικά μέρη του βασιλείου. Δύο από τις κόρες του, η Μαργαρίτα και η Κίνγκα αγιοποιήθηκαν (το 1943 και το 1999 αντίστοιχα) και μια τρίτη κόρη του, η Γιολάντα οσιοποιήθηκε (το 1827). Η τέταρτη κόρη του Κωνσταντία, ετιμάτο επίσης στο Λβιβ.
Όταν ο Βασιλιάς Στέφανος Ε΄ (1270–1272) ανέβηκε στον θρόνο, πολλοί από τους οπαδούς του πατέρα του κατέφυγαν στη Βοημία. Επέστρεψαν επί της βασιλείας του γιου του, Βασιλιά Λαδίσλαου Δ' του Κουμάνου (1272–1290), η βασιλεία του οποίου χαρακτηρίστηκε από εσωτερικές συγκρούσεις μεταξύ των μελών διαφορετικών αριστοκρατικών ομάδων.. Ο Βασιλιάς Λαδίσλαος Δ', του οποίου η μητέρα ήταν κουμανικής καταγωγής, προτιμούσε τη συντροφιά νομάδων και ημιπαγανιστών Κουμάνων. Ως εκ τούτου αφορίστηκε πολλές φορές, αλλά τελικά δολοφονήθηκε από Κουμάνους. Η αποσύνθεση του βασιλείου ξεκίνησε επί της βασιλείας του, όταν αρκετοί αριστοκράτες προσπάθησαν να αποκτήσουν κτήσεις από τις βασιλικές περιοχές..
Όταν πέθανε ο βασιλιάς Λαδίσλαος Δ' οι περισσότεροι σύγχρονοί του πίστευαν ότι η δυναστεία των Άρπαντ είχε τελειώσει, επειδή ο μόνος πατρογονικός απόγονος της οικογένειας, ο Ανδρέας, ήταν ο γιος του Δούκα Στεφάνου, του μεταθάνατον γιου του βασιλιά Ανδρέα Β', που είχε αποκηρυχθεί από τα αδέρφια του. Παρόλα αυτά ο Δούκας Ανδρέας «ο Ενετός» στέφθηκε με το Ιερό Στέμμα της Ουγγαρίας και οι περισσότεροι βαρόνοι αποδέχθηκαν την κυριαρχία του. Επί της βασιλείας του (1290–1301) χρειάστηκε να αντιμετωπίσει τους ισχυρούς βαρόνους (π.χ. τα μέλη των οικογενειών Τσακ και Κέσεγκι). Η ανδρική γραμμή των Άρπαντ έληξε με τον θάνατό του (14 Ιανουαρίου 1301). Ενας από τους συγχρόνους του τον ανέφερε ως «το τελευταίο χρυσό κλαδάκι». Η κόρη του Ελισάβετ, το τελευταίο μέλος της οικογένειας, πέθανε στις 6 Μαΐου 1338 και τιμάται από τη Ρωμαιοκαθολική Εκκλησία.
Μετά τον θάνατο του βασιλιά Ανδρέα Γ' αρκετοί διεκδικητές άρχισαν να ανταγωνίζονται για τον θρόνο. Τελικά ο Βασιλιάς Κάρολος Α' (εγγονός της κόρης του βασιλιά Στεφάνου Ε') κατάφερε να ενισχύσει τη θέση του γύρω στο 1310. Στο εξής όλοι οι βασιλιάδες της Ουγγαρίας (με εξαίρεση τον Ματθία Κορβίνο) ήταν μητρογενείς ή συγγενείς απόγονοι των Άρπαντ. Αν και οι άρρενες Άρπαντ έχουν εκλείψει, οι συγγενείς τους απόγονοι επιβιώνουν παντού στις αριστοκρατικές οικογένειες της Ευρώπης.
Άγιοι
Τα ακόλουθα μέλη της δυναστείας αγιοποιήθηκαν ή oσιοποιήθηκαν:
Εξωτερικοί σύνδεσμοι
Κατηγορία:Ούγγροι ευγενείς Κατηγορία:Ευρωπαϊκές βασιλικές οικογένειες
Ηρακλής Αναστασόπουλος
Ο Ηρακλής Αναστασόπουλος (1903 - 18 Μαΐου 1972), του Ανδρέα, ήταν Έλληνας πολιτικός, που διετέλεσε βουλευτής Αιγιαλείας.
Βιογραφία
Το 1946 ήταν υποψήφιος βουλευτής στην εκλογική περιφέρεια Αχαΐας με το Λαϊκό Κόμμα και έλαβε 5.083 ψήφους.
Εξελέγη βουλευτής Αιγιαλείας με τον Ελληνικό Συναγερμό το 1952.
Πέθανε στην Αθήνα και κηδεύτηκε στις 19 Μαΐου 1972 από τον ιερό ναό Φανερωμένης στο Αίγιο.
Ήταν νυμφευμένος με τη Λούλα Αναστασοπούλου.
Παραπομπές
Κατηγορία:Βουλευτές Αχαΐας Κατηγορία:Βουλευτές εκλεγμένοι με τον Ελληνικό Συναγερμό
Μπικ όρος
Το Μπικ (σερβικά : Бић) είναι βουνό τμήμα των Δειναρικών Άλπεων στη νοτιοδυτική Σερβία και την Ανατολική Βοσνία και Ερζεγοβίνη. Η υψηλότερη κορυφής του είναι η "Γκόλετ" με 1386 μέτρα πάνω από την επιφάνεια της θάλασσας.
Αναφορές
Κατηγορία:Βουνά της Σερβίας Κατηγορία:Βουνά της Βοσνίας και Ερζεγοβίνης Κατηγορία:Δειναρικές Άλπεις
Κράιφις
To Κράιφις (Craifish) είναι ένα χωριό της Γρενάδας. Ανήκει στην ενορία του Αγίου Μάρκου. Από αυτό πήρε το όνομά του ο Κόλπο Κράιφις και το Γκρέιτ Κράιφις.
Αγώνες Πρωταθλήματος Άπω Ανατολής
Οι Αγώνες Πρωταθλήματος Άπω Ανατολής (επίσης γνωστοί ως Αγώνες Άπω Ανατολής) ήταν μια ασιατική πολυαθλητική διοργάνωση, η οποία θεωρείται πρόδρομος των Ασιατικών Αγώνων.
Κράιφις
Δείτε επίσης
Κατηγορία:πόλεις της Γρενάδας
Αγώνες Πρωταθλήματος Άπω Ανατολής
Ιστορία
μικρογραφία| Η ιαπωνική αντιπροσωπεία στους Αγώνες Άπω Ανατολής του 1927. Το 1913, ο Έλγουντ Μπράουν, πρόεδρος της Φιλιππινέζικης Αθλητικής Ένωσης και των Καρναβαλικών Αγώνων της Μανίλα, πρότεινε τη δημιουργία των «Ολυμπιακών Αγώνων της Άπω Ανατολής» στην Κίνα και την Ιαπωνία. Ήταν εκείνη τη στιγμή που ο Γενικός Κυβερνήτης των Φιλιππίνων, Γουίλιαμ Κάμερον Φορμπς, ήταν ο πρόεδρος της Φιλιππινέζικης Ερασιτεχνικής Αθλητικής Ομοσπονδίας από το 1911-1913. Ο Γενικός Κυβερνήτης Φορμπς ίδρυσε την Ολυμπιακή Ένωση της Άπω Ανατολής.
Το 1915, το όνομα άλλαξε σε Αγώνες Πρωταθλήματος Άπω Ανατολής και η ένωση σε Αθλητική Ένωση Άπω Ανατολής (ΑΕΑΑ) όταν η διοργάνωση πραγματοποιήθηκε στο Πάρκο Χόνγκκοου στη Σαγκάη της Κίνας. Πραγματοποιήθηκαν ξανά εκεί το 1921. Οι αγώνες διεξήχθησαν κάθε δύο χρόνια, εκτός από το 1929, όταν η Ιαπωνία αποφάσισε να καθυστερήσει τη διοργάνωση έως το 1930. Η ΑΕΑΑ αποφάσισε να αλλάξει το χρονοδιάγραμμα σε κάθε τέσσερα χρόνια και τα νησιά των Φιλιππίνων φιλοξένησαν τους δέκατους αγώνες το 1934. Οι Ολλανδικές Ανατολικές Ινδίες (Ινδονησία) εντάχθηκαν στους Αγώνες του 1934.
Η έκδοση του 1934 πραγματοποιήθηκε σε μια περίοδο διαμάχης μεταξύ Κίνας και Ιαπωνίας, μετά την Ιαπωνική εισβολή στη Μαντζουρία το 1931. Η συμπερίληψη ατόμων από αυτήν την περιοχή στους Αγώνες προκάλεσε διαμάχες μεταξύ των δύο χωρών-μελών, η οποία είχε ως αποτέλεσμα τη διάλυση της Αθλητικής Ένωσης Άπω Ανατολής. Τον Σεπτέμβριο του 1937, η Ιαπωνία εισέβαλε στην Κίνα με το Περιστατικό της Γέφυρας Μάρκο Πόλο και ξεκίνησε τον Δεύτερο Σινοϊαπωνικό Πόλεμο (ο οποίος αργότερα έγινε μέρος του Β' Παγκοσμίου Πολέμου) και έτσι οι προγραμματισμένοι αγώνες του 1938 ακυρώθηκαν.
Αθλήματα
Συνολικά εννέα διαφορετικά αθλήματα διεξήχθησαν καθ 'όλη τη διάρκεια της διοργάνωσης. Οκτώ αθλήματα εμφανίστηκαν σε κάθε έκδοση των αγώνων, με το ένατο άθλημα - την ποδηλασία - να πραγματοποιείται μόνο μία φορά, το 1915. •
•
Εξωτερικοί σύνδεσμοι
Κατηγορία:Αγώνες Πρωταθλήματος Άπω Ανατολής Κατηγορία:Ασιατικοί Αγώνες Κατηγορία:Ασιατικές διεθνείς αθλητικές διοργανώσεις Κατηγορία:Ολυμπιακό Συμβούλιο της Ασίας Κατηγορία:Αθλητικές διοργανώσεις που διεξάγονται κάθε δύο χρόνια
Cumhuriyet
Η  Τζουμχουριέτ (τουρκ. Cumhuriyet, Δημοκρατία) είναι κεντρο-αριστερή καθημερινή εφημερίδα της Τουρκίας. Ιδρύθηκε στις 7 Μαΐου 1924 από τον δημοσιογράφο Γιουνούς Ναντί Αμπαλιόγλου (Yunus Nadi Abalıoğlu). Έχει την έδρα της στην Κωνσταντινούπολη και βρίσκεται από τις 17 Οκτωβρίου 2005 στο Mecidiyeköy. Η Τζουμχουριέτ ήταν η τελευταία εφημερίδα που εγκατέλειψε το παλιό εκδοτικό προάστιο Τζαγαλόγλου. Έχει επίσης γραφεία στην Άγκυρα και τη Σμύρνη.
Μετά το θάνατο του Γιούνους Ναντί στις 28 Μαρτίου 1945 στη Γενεύη της Ελβετίας, την ιδιοκτησία της Τζουμχουριέτ ανέλαβε ο μεγαλύτερος γιος του Ναντίρ Ναντί μέχρι το θάνατό του στις 20 Αυγούστου 1991. Επόμενη εκδότρια έγινε η σύζυγος του Ναντίρ, Μπερίν. Η Τζουμχουριέτ ανήκει στο ομώνυμα ίδρυμα Cumhuriyet Foundation μετά το θάνατο της Μπερίν στις 5 Νοεμβρίου 2001. Εκδότης της εφημερίδας είναι ο επιφανής πολιτικός αρθρογράφος Ιλχάν Σελτσούκ (İlhan Selçuk).
Η Τζουμχουριέτ είναι μία από τις παλαιότερες εφημερίδες στην Τουρκία. Από το 2005 η κυκλοφορία της κυμαίνεται γύρω στα 58.000 φύλλα. Από τις 7 Μαΐου 1998 η εφημερίδα διαθέτει και μια διαδικτυακή έκδοση, για την οποία όμως απαιτείται προς το παρόν συνδρομή.
Μεταξύ των διάσημων συντακτών και αρθρογράφων της περιλαμβάνονται οι: Cüneyt Arcayürek (πολιτική), Erdal Atabek, Ahmet Cemal (πολιτισμός), Hikmet Çetinkaya (πολιτική), Emre Kongar (πολιτική), Erol Manisalı (εξωτερική πολιτική), Zeynep Oral (πολιτισμός), Mümtaz Soysal (πολιτική) και Zekeriya Temizel (οικονομικά), Ali Sirmen (πολιτική/νομικά θέματα).
Ένθετα
Η εφημερίδα διαθέτει τα ακόλουθα ένθετα:
Εξωτερικοί σύνδεσμοι
Κατηγορία:Εφημερίδες με τόπο έκδοσης την Κωνσταντινούπολη Κατηγορία:Εφημερίδες στην τουρκική γλώσσα Κατηγορία:Καθημερινές εφημερίδες
Βαλκανικοί Αγώνες Στίβου 1940
Οι ΙΑ΄ Βαλκανικοί Αγώνες Στίβου 1940 διεξήχθησαν στην Κωνσταντινούπολη, στο στάδιο Φενερμπαχτσέ, στις 5 & 6 Οκτωβρίου, σε μελαγχολική ατμόσφαιρα, μιας και είχε ήδη ξεσπάσει ο Β΄ Παγκόσμιος Πόλεμος στην Ευρώπη.
Η διοργάνωση
Στους αγώνες μετείχαν μόνο τρεις χώρες και ήταν η πρώτη φορά που ολοκληρωθηκαν σε ένα σαββατοκύριακο. Λόγω της μικρής συμμετοχής αποφασίστηκε να μην τηρηθεί επίσημη βαθμολογία. Πολυνίκης των αγώνων ήταν ξανά η Ελλάδα, όπως όλη την προπολεμική περίοδο. Όμως, οι Τούρκοι διοργανωτές ανακοίνωσαν μιαν άτυπη βαθμολογία, στην οποία πρώτη αναδείχθηκε η Τουρκία. Στους αγώνες δεν διεξήχθησαν τέσσερα αγωνίσματα: 4Χ400μ, 3000μ στιπλ, δέκαθλο και ελληνική δισκοβολία (η οποία άλλωστε καταργήθηκε μετά τον πόλεμο).
Α΄ Βαλκανικός ανώμαλος δρόμος
Το 1940 διεξήχθη για πρώτη φορά Βαλκανικός αγώνας ανώμαλου δρόμου, το αποτέλεσμα του οποίου είχε αποφασιστεί να υπολογιστεί στην ομαδική βαθμολογία, κάτι που τελικά δεν έγινε. Ο αγώνας αποστάσεως 7,5χλμ διεξήθχη στις 24 Μαρτίου 1940 στη νήσο Χάλκη της Προποντίδας με συμμετοχή μόνο τριών χωρών: Τουρκίας, Ελλάδας και Γιουγκοσλαβίας. Την ελληνική ομάδα αποτελούσαν οι Αθ. Ραγάζος (εγκατέλειψε λόγω τραυματισμού), Βασ. Μαυραπόστολος (2ος), Δημ. Ράλλης (4ος) και Χρ. Βαρτζάκης (10ος). Στο ομαδικό τερμάτισε 2η με 16β.
Βαθμολογία
* Σημείωση: Η βαθμολογία ήταν ανεπίσημη.
Αναφορές
Κατηγορία:Βαλκανικοί Αγώνες Στίβου Κατηγορία:Στίβος το 1940 Κατηγορία:Αθλητισμός στην Κωνσταντινούπολη Κατηγορία:Διοργανώσεις στίβου στην Τουρκία
Αμίρ Αγάγιεφ
Ο Αμίρ Αγάγιεφ (αζερικά: Amir Ağayev, εβραϊκά: אמיר עגייב, γενν. στις 10 Φεβρουαρίου 1992) είναι Ισραηλινός, αζερικής καταγωγής, επαγγελματίας ποδοσφαιριστής, ο οποίος αγωνίζεται ως μεσοεπιθετικός για τον Ατρόμητο.
Σταδιοδρομία σε συλλόγους
Ο Αγάγιεφ ξεκίνησε την επαγγελματική σταδιοδρομία του στην Μπνέι Γεχουντά Τελ Αβίβ.
Ακολούθως, ο Αγάγιεφ αγωνίστηκε επίσης στις Ομόνοια, Μπεϊτάρ Ιερουσαλήμ και Χάποελ Τελ Αβίβ.
Στις 31 Ιανουαρίου 2019, ο Αγάγιεφ υπέγραψε συμβόλαιο 1,5 έτους με την Σουμγκαγίτ ΦΚ από το Αζερμπαϊτζάν.
Στις 14 Αυγούστου 2020, ο Αγάγιεφ υπέγραψε συμβόλαιο 1 + 1 έτους με τον Ατρόμητο.
Εθνική ομάδα
Ο Αγάγιεφ έχει αγωνιστεί στις «μικρές» εθνικές Ισραήλ U18, U19 και U21.
Εξωτερικοί σύνδεσμοι
Κατηγορία:Ισραηλινοί ποδοσφαιριστές Κατηγορία:Εβραίοι ποδοσφαιριστές Κατηγορία:Ισραηλινοί Εβραίοι Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ισραήλ Κ18 Κατηγορία:Ποδοσφαιριστές Εθνικής Ισραήλ Κ19 Κατηγορία:Ποδοσφαιριστές Εθνικής Ισραήλ Κ21 Κατηγορία:Ποδοσφαιριστές Μπνέι Γεχουντά Τελ Αβίβ ΦΚ Κατηγορία:Ποδοσφαιριστές Πρέμιερ Λιγκ Ισραήλ Κατηγορία:Ποδοσφαιριστές Ομόνοιας Λευκωσίας Κατηγορία:Ποδοσφαιριστές Α΄ κατηγορίας Κύπρου Κατηγορία:Ξένοι ποδοσφαιριστές στην Κύπρο Κατηγορία:Ισραηλινοί ποδοσφαιριστές στο εξωτερικό Κατηγορία:Ποδοσφαιριστές Μπεϊτάρ Ιερουσαλήμ Κατηγορία:Ποδοσφαιριστές Χάποελ Τελ Αβίβ Κατηγορία:Ποδοσφαιριστές Σουμγκαγίτ ΦΚ Κατηγορία:Ποδοσφαιριστές Πρέμιερ Λιγκ Αζερμπαϊτζάν Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα
Strangers to Ourselves
Το "Strangers to Ourselves" είναι το έκτο άλμπουμ των Modest Mouse. Κυκλοφόρησε στις 17 Μαρτίου του 2015 από την Epic Records. Κυκλοφόρησε 8 χρόνια μετά το "We Were Dead Before the Ship Even Sank, σημειώνοντας το μεγαλύτερο κενό μεταξύ στούντιο άλμπουμ στην ιστορία της μπάντας. Οι Modest Mouse ηχογράφησαν υλικό για 2 άλμπουμ στις συνεδρίες τους, αλλά τα τραγούδια του δεύτερου άλμπουμ δεν είναι έτοιμα για κυκλοφορία ακόμα. Το εξώφυλλό του άλμπουμ είναι μια εναέρια φωτογραφία του Venture Out RV Resort, το οποίο βρίσκεται στη Mesa της Αριζόνα.
Κομμάτια
Όλοι οι στίχοι γράφτηκαν από τον Isaac Brock, εκτός του "God is an Indian and You're an Asshole" που γράφτηκαν από τον Jeremiah Green. Όλη η μουσική γράφτηκε από τους Modest Mouse.
Παραπομπές
Κατηγορία:Άλμπουμ του 2015
Ντιέγκο Πις
To Ντιέγκο Πις (Diego Piece) είναι ένα χωριό της Γρενάδας. Ανήκει στην ενορία του Αγίου Μάρκου.
Δείτε επίσης
Κατηγορία:πόλεις της Γρενάδας
Ναός Αγίου Τιμοθέου και Αγίου Γεωργίου ή Αγίου Νικολάου Χωστού
Ο ναός Αγίου Τιμοθέου και Αγίου Γεωργίου ή Αγίου Νικολάου Χωστού βρίσκεται βορειοδυτικά του Γέρακα, στη συνοικία Δέσις του Γαργυττού, στον δρόμο προς Πεντέλη και είναι αφιερωμένος στον Άγιο Τιμόθεο επίσκοπο Ευρίπου και στους αναφερόμενους Αγίους. Είναι διώροφος ναός και υπήρξε ησυχαστήριο του Αγίου Τιμοθέου. Αποτελεί Μετόχι της Μονής Πεντέλης της Κοιμήσεως της Θεοτόκου.
Ιστορία
Ο ναός χρονολογείται στον 16ο αιώνα. Πρόκειται για ένα ναΐσκο ημιυπόγειο που μοιάζει με κελί λαξευμένο σε βράχο, εξού και η ονομασία "Χωστός". Μέχρι το 1910 αναφέρεται ερειπωμένος. Αργότερα όμως χτίστηκε πάνω του ναός κανονικός που είναι αφιερωμένος στον Άγιο Τιμόθεο ο οποίος ασκήτευε εκεί γύρω στο 1580. Κάθε χρόνο εορτάζεται η μνήμη του Αγίου στις 16 Αυγούστου. Ο Άγιος Τιμόθεος ασκήτευε στο Πεντελικό Όρος και επιθυμούσε περισσότερη ησυχία όταν η φήμη του εξαπλώθηκε στην περιοχή. Έτσι κατέφυγε σε αυτό το ναΐσκο που δεν είναι γνωστό αν προϋπήρχε ή αν έχτισε ο ίδιος. Την εποχή αυτή που χτίστηκε κατασκευάστηκαν επίσης και άλλοι ναοί όπως ο Άγιος Γεώργιος Κοιμητηρίου, ο Άγιος Δημήτριος, ο Άγιος Ιωάννης ο Αποκεφαλιστής, οι Άγιοι Πάντες, ανοικοδομήθηκε ο βυζαντινός ναός του Αγίου Ιωάννη του Θεολόγου και άλλοι.
Οι αγιογραφίες χρονολογούνται το 1727 και αποτελούν δημιουργήματα του Αργείου αγιογράφου Γεωργίου Μάρκου. Η σχολή του έχει αγιογραφήσει πάρα πολλούς ναούς των Μεσογείων.
Παραπομπές
Χωστου Κατηγορία:Εκκλησίες αφιερωμένες στον Άγιο Γεώργιο Τιμοθεου Κατηγορία:Γέρακας Αττικής
Νονπαρέιγ
To  Νονπαρέιγ (Nonpareil) είναι ένα χωριό της Γρενάδας. Ανήκει στην ενορία του Αγίου Μάρκου.
Δείτε επίσης
Κατηγορία:πόλεις της Γρενάδας
Intasat
Ο INTASAT ήταν ο πρώτος τεχνητός δορυφόρος της Ισπανίας. Σχεδιάστηκε από το Εθνικό Ινστιτούτο Αεροδιαστημικής Τεχνολογίας (Instituto Nacional de Técnica Aeroespacial, INTA) της χώρας και εκτοξεύτηκε στις 15 Νοεμβρίου 1974 με αμερικανικό πύραυλο Delta από την Αεροπορική Βάση Βάντενμπεργκ. Έχοντας μάζα μόλις 20,4 kg, στάλθηκε στο διάστημα ως δευτερεύον φορτίο του πυραύλου, που μετέφερε επίσης τον δορυφόρο ITOS-G. Η διάρκεια ζωής του ήταν δύο χρόνια και αξιοποιήθηκε για την μελέτη της ιονόσφαιρας.
Το όλο εγχείρημα ξεκίνησε το 1968 ως πρωτοβουλία του INTA, με συμμετοχή των Hawker Siddeley Dynamics (HSD) και Standard Electrica SA, καθώς και των επιστημόνων Jose Luis Sagredo και Jose Maria Dorado (responsible for the other areas).
Παραπομπές
Κατηγορία:Διαστημικές αποστολές το 1974
Ζυγοστάθμιση πλοίου
Η ζυγοστάθμιση φορτηγού πλοίου γίνεται κυρίως με την τακτοποίηση του μεταφερομένου φορτίου το καλούμενο ευτρεπισμό (σε ξηρά φορτία) ή χαπιάρισμα (σε χύμα φορτία). Σε όλους τους άλλους τύπους πλοίων γίνεται με την ισοβαρή κατανομή έρματος, φορτίων, επιβατών και εφοδίων πλοίου.
Όταν το φορτίο που παραμένει στο πλοίο είναι περιορισμένο ή πλέει "κενό φορτίου" τότε η ζυγοστάθμιση επιτυγχάνεται με τον ερματισμό των δεξαμενών ζυγοστάθμισης.
Κατηγορία:Ευστάθεια πλοίου
Αγύρτα
Πηγές
Κατηγορία:Οικισμοί στην Επαρχία Γκίρνε
Μουσικό συγκρότημα
μικρογραφία|Οι [[The Beatles|Beatles (1965) ήταν ένα τετραμελές μουσικό συγκρότημα από το Λίβερπουλ της Αγγλίας]] Μουσικό συγκρότημα, γκρουπ ή μπάντα είναι ένα σχήμα μουσικών. Μπορεί να γράφει μουσική και στίχους, αλλά κυρίως παίζει κομμάτια δικά του ή διασκευές κομματιών άλλων συγκροτημάτων ή άλλων μουσικών. Συνήθως το μουσικό συγκρότημα απαρτίζεται από τραγουδιστές και μουσικούς που παίζουν διαφορετικά όργανα.
Αριθμός μελών
Ο αριθμός των μελών ενός μουσικού συγκροτήματος ποικίλλει, καθώς τα συγκροτήματα μπορεί να είναι διμελή (π.χ. The White Stripes, The Black Keys, Bang, Antique, Goin' Through ), τριμελή (π.χ. Bee Gees, Nirvana, Ημισκούμπρια ), τετραμελή, τα οποία είναι και τα συχνότερα σχήματα (Beatles, Metallica, The Smashing Pumpkins, Raining Pleasure ), πενταμελή (π.χ. The Beach Boys, Oasis, AC/DC, One ) ή και με περισσότερα μέλη.
Παραπομπές
Κατηγορία:Μουσικά συγκροτήματα Κατηγορία:Ροκ μουσική
Σεβάχ: Ο Θρύλος των Επτά Θαλασσών
Σεβάχ: Ο Θρύλος των Επτά Θαλασσών είναι μια αμερικανική ταινία περιπέτειας φαντασίας κινουμένων σχεδίων που παράχθηκε από την DreamWorks Animation και διανεμήθηκε από την Dreamworks, με παραδοσιακό animation και με κάποια animation στον υπολογιστή. Καλύπτει την ιστορία του Σεβάχ (που τον υποδύεται ο Μπραντ Πιτ), ένας πειρατή που ταξιδεύει στη θάλασσα για να ανακτήσει το χαμένο βιβλίο της ειρήνης από την Έρις (που την υποδύεται η Μισέλ Φάιφερ) προκειμένου να σώσει τον παιδικό του φίλο, πρίγκιπα Πρωτέα (που τον υποδύεται ο Τζόζεφ Φάινς), που αποδέχτηκε την θανατική ποινή του Σεβάχ.
Πλοκή
Ο Σεβάχ και το πειρατικό πλήρωμά του προσπαθούν να κλέψουν το μαγικό και μυστικιστικό "Βιβλίο της Ειρήνης", ενώ ταξιδεύει στις Συρακούσες, που προστατεύεται από τον Πρωτέα. Ο Πρωτέας ήταν κάποτε ο καλύτερος φίλος του Σεβάχ ως παιδί και του λέει αν αυτό σήμαινε ποτέ κάτι να του το αποδείξει. Ο Σεβάχ προσπαθεί να κλέψει το βιβλίο ούτως ή αλλιώς, αλλά εμποδίζεται όταν το Κήτος επιτίθεται στο πλοίο. Οι δύο συνεργάζονται για να παλέψουν το Κήτος και για μια στιγμή επιβεβαιώνουν το δεσμό τους. Απλά, όταν φαίνεται ότι το θηρίο έχει ηττηθεί, ο Σεβάχ πέφτει από το πλοίο προσπαθώντας να προστατέψει τον Πρωτέα από το Κήτος. Ο Πρωτέας πηγαίνει να σώσει τον Σεβάχ, αλλά επειδή είναι πρίγκηπας τον σταματάει το πλήρωμα του. Ενώ πνίγεται υποβρύχια από το Κήτος, ο Σεβάχ σώζεται από την Έρις, την όμορφη θεά της Διχόνοιας, η οποία του προσφέρει κάθε όφελος που επιθυμεί σε αντάλλαγμα το Βιβλίο της Ειρήνης. Ο Σεβάχ και το πλήρωμά του πάνε στις Συρακούσες για να κλέψουν το βιβλίο• Ωστόσο όταν ο Πρωτέας συστήνει στον Σεβάχ τη μνηστή του Μαρίνα, με την οποία ο Σεβάχ ήταν ερωτευμένος στο παρελθόν,αλλάζει γνώμη και φεύγει χωρίς αυτό. Προβλέποντας αυτό, η Έρις υποδύεται τον Σεβάχ και κλέβει το βιβλίο. Ο Σεβάχ συλλαμβάνεται και καταδικάζεται σε εκτέλεση, οπότε ο Πρωτέας στέλνει τον Σεβάχ να ανακτήσει το βιβλίο αντ 'αυτού, τοποθετώντας τον εαυτό του ως εγγυητή, και η αρραβωνιαστικιά του Μαρίνα πηγαίνει για να βεβαιωθεί ότι ο Σεβάχ θα επιτύχει. Για να τους αποτρέψει από το να πετύχουν, η Έρις στέλνει μια ομάδα μυθικών σειρήνων, οι οποίες αποπλανούν τους άνδρες στο πλοίο του Σεβάχ με τις υπνωτικές μελωδικές φωνές τους, αλλά δεν επηρεάζουν την Μαρίνα, η οποία οδηγεί το πλοίο σε ασφάλεια. Αργότερα στέλνει τον Ροκ για να συλλάβει τη Μαρίνα, αλλά σκοτώνεται από τον Σεβάχ.
Στην Συρακούσες, η προθεσμία που δόθηκε στο Σεβάχ έχει περάσει, και ο Πρωτέας θα αποκεφαλιστεί. Αλλά την τελευταία στιγμή, ο Σεβάχ εμφανίζεται να τον αντικαταστήσει. Εξοργισμένη από αυτό, η Έρις τον σώζει κάνοντας το σπαθί του εκτελεστή κομμάτια, και τσακώνεται μαζί του για την ειλικρίνειά του. Ο Σεβάχ, σοκαρισμένος, συνειδητοποιεί ότι είπε πραγματικά την αλήθεια κατά τη διάρκεια της δοκιμής της και τον υποτίμησε. Η Έρις είναι έξω φρενών, αλλά ως μέρος της συμφωνίας με το Σεβάχ, δίνει απρόθυμα το βιβλίο στον ίδιο και στη συνέχεια εξαφανίζεται. Με το βιβλίο να έχει αποκατασταθεί στις Συρακούσες, ο Σεβάχ και το πλήρωμά του αφήνουν τις Συρακούσες για ένα άλλο ταξίδι, αφήνοντας πίσω τη Μαρίνα. Ο Πρωτέας καταλαβαίνει ότι η Μαρίνα είναι βαθιά ερωτευμένη με τον Σεβάχ, έτσι την ελευθερώνει από την εμπλοκή τους και τη στέλνει να ενταχθεί στο πλοίο του Σεβάχ.
Καστ
Συμμετέχουν
Τηλέμαχος Κρεβάικας, Χάρης Γρηγορόπουλος , Σπύρος Μπιμπίλας , Δημήτρης Μενούνος , Βάλια Πλαΐνη , Χρήστος Πλαΐνης , Πέτρος Δαμουλής , Γιάννης Στεφόπουλος , Μανώλης Γιούργος , Φώτης Πετρίδης & Γιάννης Χρυσογόνου
Παραγωγή
Τα τέρατα και τα φόντα της ταινίας είναι ως επί το πλείστον από υπολογιστή, ενώ οι ανθρώπινοι χαρακτήρες είναι χειρόγραφοι.
Παραπομπές
Κατηγορία:Ταινίες του 2003 Κατηγορία:Ταινίες κινουμένων σχεδίων της DreamWorks Animation Κατηγορία:Αγγλόφωνες ταινίες Κατηγορία:Αμερικανικές ταινίες κινουμένων σχεδίων Κατηγορία:Αμερικανικές περιπετειώδεις ταινίες φαντασίας Κατηγορία:Ταινίες σε σκηνοθεσία Τιμ Τζόνσον Κατηγορία:Ταινίες κινουμένων σχεδίων του 2003
Ναπολεόνκα
μικρογραφία| Κρεμούφκα μικρογραφία| Ναπολεόνκα με κρέμα ασπραδιού αυγών Η Ναπολεόνκα (πολωνικά: Napoleonka, σλοβακικά: Krémeš), μερικές φορές γνωστή ως κρεμούφκα (kremówka), είναι πολωνικό είδος τάρτας κρέμας. Αποτελείται από δύο στρώσεις σφολιάτας, γεμισμένη με σαντιγί, κρεμώδη βουτυρόκρεμα, κρέμα κάσταρντ βανίλιας ή μερικές φορές κρέμα ασπραδιού αυγών και συνήθως πασπαλίζεται με ζάχαρη άχνη. Μπορεί επίσης να διακοσμηθεί με κρέμα ή να καλυφθεί με στρώμα γλάσου.
Σε ορισμένα μέρη στην Πολωνία είναι γνωστή ως kremówka (περίπου μεταφρασμένο ως «κέικ κρέμας») και σε άλλα, ονομάζεται napoleonka. Αυτός ο πολωνικός «πόλεμος» μεταξύ των ονομάτων kremówka και napoleonka έχει υποστεί σατιρικό σχέδιο από τον Πολωνό εικονογράφο Αντζέι Μλέτσκο.